**Комисија за расподјелу средстава невладиним организацијама**

**И З В Ј Е Ш Т А Ј**

**о расподјели средстава за пројекте невладиних организација**

**у 2015 години**

**Беране, Јун 2016. године**

 Законом о локалној самоуправи, чланом 116, регулисани су односи органа локалне самоуправе и невладиних организација. У циљу афирмисања отвореног и демократског друштва, органи локалне самоуправе сарађују са невладиним организацијама. Сарадња се остварује путем информисања о свим питањима значајним за невладин сектор; консултовањем о програмима развоја локалне самоуправе и нацртима општих аката које доноси скупштина; омогућавањем учешћа у раду радних група за припрему нормативних аката или израду пројеката и програма; организовањем заједничких јавних расправа, округлих столова, семинара и сл.; финансирањем пројеката невладиних организација од интереса за локално становништво, под условима и по поступку прописаним општим актом општине; обезбјеђивањем услова за рад невладиних организација, у складу са могућностима локалне самоуправе . Такође, у циљу афирмисања отвореног и демократског друштва органи Општине сарађују са невладиним организацијама што је прописано Статутом општине Беране у члану 111 .

 Комисија за расподјелу средстава за пројекте НВО , формирана је рјешењима предсједника Општине, број 01-.031-2842 од 10.10.2014. године, број 01-031-2843 од 10.10. 2014. године и број 01-031-3030 од 29.10.2014.године

 Чланови Комисије су:

- Ранко Ђукић, предсједник,

- Зоран Јојић, члан,

- Свето Аковић, члан,

- Софија Шћекић, члан,

- Миљан Барјактаровић, члан

- Винко Стојановић, члан и

- Марковић Цмиљана, члан

 Одлуком о критеријумима , начину и поступку расподјеле средстава невладиним организацијама (»Сл.лист ЦГ« општински прописи -Број 34/13) утврђени су критеријуми, начин и поступак расподјеле средстава буџета општине Беране, опредијељених за невладине организације .

 Расподјела средства за пројекте невладиних организација врши се на основу јавног конкурса, који расписује Комисија за расподјелу средстава невладиним организацијама. Конкурс се може расписати два пута годишње.

Први јавни конкурс се расписује у року од 30 дана од дана доношења буџета општине. Други јавни конкурс расписује се у трећем кварталу исте године, уколико средства предвиђена буџетом Општине за ову намјену не буду у цијелом износу додијељена за кандидоване пројекте на првом конкурсу.

 Право учешћа на конкурсу имају невладине организације које су регистроване у Црној Гори са сједиштем у Беранама. Средства се додјељују невладиним организацијама које су регистроване у Црној Гори, са сједиштем у Беранама, а чији су пројекти кандидовани за финансирање из средстава буџета општине Беране и реализују се у потпуности или дјелимично на територији општине Беране.

 Буџетом за 2015. годину, за финансирање пројеката НВО опредијељено је 30.000 €. Комисија је, на основу члана 2 Одлуке о критеријумима, начину и поступку расподјеле средстава невладиним организацијама, за реализацију пројектних, односно програмских активности, невладиним организацијама које имају посебан статус за општину, опредијелила средства, у износу од 25 % средстава, од укупно намијењених буџетских средстава за подршку пројеката невладиних организација.

 Статус организација са посебним статусом финансирања стекле су следећа невладина удружења :

* Друштво добровољних давалаца крви,
* Организација слијепих за Беране, Андријевицу,Рожаје и Плав;
* Организација глувих и наглувих Беране;
* Удружење родитеља дјеце са посебним потребама „ Љепша будућност“;
* Удружење особа са хендикепом.

 Расподјела финансијских средстава у оквиру предвиђеног износа организацијама са посебним статусом врши се на основу поднијетих пројеката и програма рада, а сваке наредне године и на основу извјештаја о раду, тј. реализацији пројекта као и финансијског извјештаја по окончању календарске године.

 На првој сједници Комисије која је одржана 31.03.2015. године , а на основу члана 4 став 1 и члана 5 Одлуке о критеријумима, начину и поступку расподјеле средстава невладиним организацијама, Комисија је донијела одлуку да се распише Конкурс за расподјелу средстава НВО за 2015 годину и да се исти објави у једном дневном листу, wеб сајту општине, преко локалног јавног емитера Радио Беране и на огласној табли у згради Општине.

 Комисија је, на основу члана 8 поменуте Одлуке, 75% средстава намијењених Буџетом општине опредијелила за подршку пројеката невладиних организација који доприносе остваривању утврђених циљева у стратешким документима, програмима и плановима Општине, а којима се нарочито, обезбјеђује разноврсност и виши ниво и квалитет услуга у области социјалне, дјечје заштите и других облика заштите; доприноси афирмацији и валоризацији културног потенцијала, традиције и културне посебности општине, подизања нивоа урбане културе и очувања културне баштине; доприноси развоју демократије и владавини права; унапређивању рада органа локалне управе, остваривању принципа транспарентности и одговорности у раду органа, подстиче економски развој општине; доприноси очувању животне средине и одрживог развоја и већој укључености младих у процесима одлучивања.

 Конкурс за расподјелу средстава за пројекте невладиних организација објављен је у дневном листу „ДАН”, 02.04.2015. године , истакнут на огласној табли општине и објавлјен на wеб сајту општине. Трајање конкурса је било ограничено на 30 дана. Конкурс је закључен 04.05.2015.године.

Невладине организације које су конкурисале за средства биле су у обавези да, поред пријаве, у затвореној коверти поднесу Комисији, преко Грађанског бироа општине, следећа документа : рјешење о регистрацији , кратак опис организације, испуњену апликацију пројекта са којим организација конкурише, гаранцију (изјаву) овлашћеног лица за заступање и представљање невладине организације да од другог донатора није добила средства или дио средстава за реализацију пројекта који кандидује; изјаву одговорног лица да ли је невладина организација кандидовани пројекат предала другом донатору на разматрање у претходном периоду или у вријеме предаје на конкурс ; статут организације; овјерену копију финансијског извјештаја - биланс стања и биланс успјеха за претходну годину, детаљан наративни и финансијски извјештај о реализацији пројекта или дијела пројекта који је финансиран од стране комисије, штампану и верзију на ЦД-у пројекта .

 Комисија је 12.04. 2015. године одржала консултативни састанак са невладиним организацијама, тaкoзвaни „Дан отворених врата„. На састанку, присутни представници невладиних организација су упознати са условима конкурса , висином средстава која су буџетом предвиђена за пројекте, начином попуњавања пројектне форме и пријавног обрасца.

 На расписани конкурс пријавило се 22-е невладине организација и удружења са 26 предлога пројеката и програма рада .

 На основу достављених програма и предлога пројеката Комисија је утврдила административну исправност код следећих организација : Њемачки културни центар Беране , Клуб Моделара Беране , НВО Сјеверна земља; Удружење бораца и антифашиста Беране УБНОР, Удружење бораца НОР-а 1941/45 Беране; НВО Корак наде , Културно умјетничко друштво Коло ; НВО Дјеца – Енфантс ; НВО „БУМ Беране“; НВО Удружење мултиплесклерозе Беране, НВО Удружење дијабетичара и срчаних болесника Беране, Организација глувих и наглувих за Беране, Андријевицу,Плав и Рожаје; НВО Организација слијепих за општине Беране, Андријевица, Плав и Рожаје .

 Комисија је утврдила да од 22 организацијe и удружења која учествују на конкурс за расподјелу средстава, 13 испуњава административно-техничке услове предвиђене конкурсом, док 9 НВО није испунило административно-техничке услове конкурса па њихове пријаве нијесу разматране.

Следеће организације нијесу испуниле административно -техничке услове конкурса:

1. НВО “Шанса” са предлогом пројекта „Ниси играчка – Стоп насиљу“

2. НВО „Лим Еко Рафтинг„ са предлогом пројекта „Терапијско јахање коња - Пут до бољег здравља“.

3. НВО „ Женска организација ФЕНИКС“ са предлогом пројекта без назива;

4. НВО „ Греенланд „ ,“Едукација становника села Калудра, Ровца и Шекулар у плантажном узгоју Линцуре „ .

5. НВО Центар креативних вјештина , са три предлога пројеката : „Активни грађани активне јавне расправе“, „ Биографија једног града – Беране „ и „Твоје најбоље ЈА „ .

6. НВУ Национални центар за људска права,слободе и посебна мањинска права“ са предлогом пројекта „Бесплатна правна помоћ и правни послови за лица са инвалидитетом и обезбјеђење разноврсности и виши ниво услуга у области социјалне и дјечије заштите и других облика оствариванја права“.

7. НВО „ За развој села Загорја „ са предлогом пројекта „ Адаптација постојећег водовода – пумпног постројења“.

8. НВО Добровољни даваоци крви , са предлогом пројекта „Оснаживање капацитета и промоција добровољног давалаштва крви“.

9. НВО Удружење родитеља дјеце са посебним потребама „Љепша будућност“, са предлогом пројекта „ Стручни тим за боље сјутра „.

 Комисија је, на сједници одржаној 03.06.2015. године, а на основу достављених планова , програма и пројеката организација са посебним статусом утврдила расподјелу средстава за финансирање програма рада и пројеката следећим организацијама са посебним статусом у финансирању :

Организација слијепих за Беране, Андријевицу, Плав и Рожаје Програм рада за 2015. годину, финансира се у износу од 2.000,00€

Организација глувих и наглувих за Беране, Рожаје, Плав и Андријевицу Програм рада 2015. годину, финансира се у износу од 2.000,00€

 НВО „Удружење особа са хендикепом“ није аплицирало на Конкурс за средства по основу повлашћеног положаја финансирања.

Комисија је једногласно утврдила расподјелу средстава са утврђеним износима и донијела Одлуку о расподјели средстава невладиним организацијама са посебним статусом финансирања у 2015. години бр : 20-042-38 од 03.06.2015. године .

 Ради постизања једнаких услова за све учеснике конкурса као и методолошког поступка, којим ће Комисија извршити правичну селекцију пројеката НВО , учесника конкурса, утврђени су критеријуми за оцјењивање пројеката. Критеријуми су дефинисани чланом 17 Одлуке .

 Комисија је , у складу са позитивним и елиминаторним критеријумима на сједници одржаној 03.06.2015. године , извршила оцијењивање 26 предлога пројеката и утврдила Ранг листу невладиних организација са коначним бројем додијељених бодова .

|  |  |  |  |
| --- | --- | --- | --- |
|  | **Назив удружења** | **Назив пројекта** | **Број бодова** |
| 1 | Њемачки културни центар Беране  | Представљање туристичке понуде града Берана на њемачком језику  | 124,16 |
| 2 | Клуб Моделара Беране | 5 Међународни митинг моделара “Летимо али без дроге “ | 121,83 |
| 3 | НВО „Сјеверна земља – North land “ | Знањем и игром до зелених Берана | 106,33 |
| 4 | Организација бораца НОР-а 1941 - 1945 Беране (ОБНОР) | „Подсјећање и обиљежавање значајних датума из НОР-а -Програм рада 2015 | 94,83 |
| 5 | НВО “Корак наде” | Унапређенје услова живота дјеце са потешкоћама у развоју кроз обезбјеђиванје стручне помоћи  | 91.33 |
| 6 | Културно умјетничко друштво “Коло”, | Васојевићка свадба  | 88,50 |
| 7 | Удружење бораца НОР-а И антифашиста Беране | Очуванје традиције НОР-а и других ослободилашких ратова( Програм рада 2015. год) | 87.33 |
| 8 | НВО Дјеца- Енфант  | Млади Роми и Египћани у локалном медију Радио Беране | 58,00 |
| 9 | НВО БУМ Беране | Идентификација потреба младих у Беранама и приједлози рјешавања кроз Акциони план  | 46,16 |
| 10 | НВО Удружење мултиплесклерозе Беране  | Психосоцијална подршка особама које живе са мултиплесклерозом и њиховим породицама уз активно учешће физиотерапеута  | 42,00 |
| 11 | НВО Дјеца- Енфант | Рјешавање статуса и личних докумената РЕ особа у Беранама | 40,50 |
| 12 | Удружење дијабетичара и срчаних болесника Беране | Акција тестирања на ниво шећера у крви код грађана Берана  | 34,16 |
| 13 | НВО Дјеца- Енфант | Асистент у настави за РЕ ученике у основним школама у Беранама  | 33,00 |
| 14 | НВО Шанса  | Ниси играчка – стоп насиљу  | 0.00 |
| 15 | НВО “Еко Рафтинг Лим” | Терапијско јахање коња – пут до бољег здравља | 0.00 |
| 16 | НВО Женска организација ФЕНИКС  |  Без назива  | 0.00 |
| 17 | НВО Греенленд „ | Едукација становника села Калудра, Ровца и Шекулар у плантажном узгоју Линцуре | 0,00 |
| 18 | НВО Центар креативних вјештина  | Активни грађани активне јавне расправе  | 0,00 |
| 19 | НВО Центар креативних вјештина  | Биографија једног града – Беране | 0,00 |
| 20 | НВО Центар креативних вјештина  | Твоје најбоље „ЈА“ | 0,00 |
| 21 | НВУ Национални центар за људска права,слободе и посебна мањинска права | Бесплатна правна помоћ и правни послови за лица са инвалидитетом и обезбјеђење разноврсности и виши ниво услуга у области социјалне и дјечије заштите и других облика оствариванја права | 0,00 |
| 22 | НВО За развој села Загорје  | Адаптација постојећег водовода – пумпног постројења | 0,00 |
|  |  |  |  |
| 23 | НВО Добровољни даваоци крви  | Оснаживање капацитета и промоција добровољног давалаштва крви | 0,00 |
| 24 | НВО Удруженје родитеља дјеце са посебним потребама Љепша будућност  |  Стручни тим за боље сјутра  | 0,00 |
| 25 | Организација слијепих за Беране, Андријевицу,Рожаје и Плав; | Програм рада у 2015.години  | 125,00 |
| 26 | Организација глувих и наглувих за општине Беране, Плав, Рожаје и Андријевица  | Програм рада 2015 – Унаприједимо положај глувих и наглувих особа у општини Беране | 125,00 |

 На основу чланова 2,3,6 и 19 Одлуке о критеријумима , начину и поступку расподјеле средстава невладиним организацијама Комисија за расподјелу средстава невладиним организацијама, на сједници одржаној 03.06.2015. године, донијела је Одлуку о расподјели средстава за пројекте невладиних организација бр.20-042-37.

Одлуку о расподјели средстава за пројекте невладиних организација бр: 20-042-37 и 20-042- 38 од 03.06.2015 године, Комисија је објавила на огласној табли општине Беране, на страницама општинског сајта , преко локалног јавног емитера-радио Берана и доставила свим учесницима конкурса .

Није било писмених приговора од стране учесника на Конкурсу за расподјелу средстава невладиним организацијама у 2015 години .

Комисија је одлучила да се износом од 4.000 еура суфинансирају програми невладиних организација са посебним статусом :

**Назив удружења** : НВО Организација глувих и наглувих за општине Беране,Рожаје,Плав и Андријевицу

**Назив пројекта**: Програм рада за 2015 годину – Унаприједимо положај глувих и наглувих особа у општини Беране

**Одговорна особа**: Стојан Кукаљ

**Износ одобрених средстава** : 2.000,00€

**Вријеме реализације пројекта**: 12 мјесеци

**Назив удружења** : НВО Организација слијепих за Беране,Андријевицу ,Плав и Рожаје

**Назив пројекта**: Програм рада за 2015 годину

**Одговорна особа**: Бранко Раичевић

**Износ одобрених средстава** : 2.000,00€

**Вријеме реализације пројекта**: 12 мјесеци

 Комисија је одлучила да се износом од 11.969,60 еура суфинансирају пројекти невладиних организација :

1. **Њемачки културни центар Беране**

**Назив пројекта** :Представљање туристичке понуде Берана на њемачком језику **Одговорна особа** : Будо Мојашевић

**Износ одобрених средстава** : 800,00 €

**Укупан износ средстава потребан за реализацију пројекта** : 800,00€

**Вријеме за реализацију пројекта** : 12 мјесеци

2. **Клуб моделара Беране**

**Назив пројекта**: 5 Међународни митинг моделара “Летимо али без дроге “

**Одговорна особа** : Владимир Димић

**Износ одобрених средстава** : 1.391,00€

**Укупан износ средстава потребних за реализацију пројекта** : 3.819.70 €

**Вријеме за реализацију пројекта**: три мјесеца

3. **Сјеверна земља – North land**

**Назив пројекта**: Знањем и игром до зелених Берана

**Одговорна особа**: Бабовић Милан

**Износ одобрених средстава**: 2.779,00€

**Укупан износ средстава потребних за реализацију пројекта**: 3.970,00 €

**Вријеме за реализацију пројекта**: пет мјесеци .

 4. **Организација бораца НОР-а 1941/45 ОБНОР Беране**

**Назив пројекта** : Подсјећање и обиљежавање значајних датума НОБ-а –Програм рада 2015.год.

**Одговорна особа** : Душан Бубања

**Износ одобрених средстава**: 1.329,60€

**Укупан износ средстава потребних за реализацију пројекта**: 2.219,00 €

**Вријеме за реализацију пројекта**: 2015.год.

5. **НВО Корак наде**

**Назив пројекта** : Унапређење услова живота дјеце са потешкоћама у развоју кроз обезбјеђиванје стручне помоћи

**Одговорна особа**: Азра Кожар

**Износ одобрених средстава:** 1.320.00€

**Укупан износ средстава потребних за реализацију пројекта**: 2.640,00 €

**Вријеме за реализацију пројекта:** три мјесеца

6. **Културно умјетничко друштво “Коло**

**Назив пројекта**: Васојевићка свадба

**Одговорна особа:** Милован Живковић

**Износ одобрених средстава**: 1.820,00 €

**Укупан износ средстава потребних за реализацију пројекта**: 3.640,00€

**Вријеме за реализацију пројекта**: 2015.година

7. **Удружење бораца и антифашиста Беране УБНОР**

**Назив пројекта**: Програм рада 2015.год. – Очување традиције НОР-а и других ослободилачких ратова у Црној Гори

**Одговорна особа**: Мирослав Јоксимовић

**Износ одобрених средстава**: 1.370,00

**Укупан износ средстава потребних за реализацију пројекта**: 2.740,00€

**Вријеме за реализацију пројекта**: 2015.godina

8. **НВО Дјеца –Енфант**

**Назив пројекта**: Млади Роми и Египћани у локалном медију Радио Беране

**Одговорна особа**: Смаил Пепић

**Износ одобрених средстава**: 1.160,00 €

**Укупан износ средстава потребних за реализацију пројекта:** 2.320,00€

**Вријеме за реализацију пројекта:** четири мјесеца

Након доношења Одлуке о расподјели средстава невладиним организацијама и њеног јавног објављивања, Предсједник општине је 15.06.2015. године, закључио уговоре којим су уређена међусобна права и обавезе даваоца и корисника средстава за реализацију пројеката .

 Након реализације пројектних активности невладине организације су доставиле детаљан наративни и финансијски извјештај о реализацији програма и пројеката који су суфинансирани у 2015 години

 **НВО „Њемачки културни центар Беране“** , је финансиран са 800,00 € за реализацију активности у пројекту назива „Представљање туристичке понуде града Берана на њемачком језику“ . Ово невладино удружење није доставило извјештај о реализацији пројекта. И поред уговорне обавезе и писменог обавјештења о обавезном достављању извјештаја о реализацији пројекта, ово невладино удружење није доставило извјештај па је закључак да пројекат није реализован иако је финансиран од стране општине .

 **НВО „Клуб Моделара Беране**“ , реализовао је једнодневну манифестацију назива „ 5-и Међународни митинг моделара “Летимо али без дроге “ . Реализоване су активности : Oрганизована је изложбa преко 50 авио модела и летелица по стандардима ФИА . Ревијални дио ( летачки програм и управљање летилицама) био је представљен кроз непосредно појединачно управљање моделима летилица и трајању лета од 5 до 10 минути . Манифестација је окупила преко 250 грађана на аеродромској писти . Програм је својим садржајем изазвао интерес код младих за презентоване технике у моделарству. Пројекат је подржан са 1.391,00€.

 **НВО Сјеверна земља** – за реализацију пројекта „Знањем и игром до зелених Берана“ комисија је опредијелила 2.779,00 € . Пројекат је реализован у потпуности . У реализацији пројектних активности били су укључени ученици основних школа са подручја градског подручја : ЈУ ОШ „Вук Караџић“ , ЈУ ОШ Вукашин Радуновић“ и ЈУ ОШ „Радомир Митровић“ . Реализацијом пројекта унапријеђен је ниво знања ученика основних школа и грађана из области животне средине и одрживог развоја . Пројекат је трајао пет мјесеци и у том периоду одржана су предавања у три градске основне школе, реализоване су радионице за полазнике и чланове еколошких секција у свим градсдким основним школама, одржана су предавања из области заштите животне средине у три мјесне заједнице на подручју уже градске зоне , набављен је пројектор за јавну предшколску установу Дјечији вртић „Радмила Недић“ , уређен је градски парковски простор кроз акције чишћења и уклањања отпада са изабраних локација у граду . Одржана су предавања за представнике јавног, привредног и цивилног сектора о значају примјене Архуске конвенције чији је потписник и Црна Гора . Извршена је дистрибуција брошуре у којој је садржан текст и коментари Архуске конвенције о заштити животне средине и принципима одрживости. Формирана је мрежа еколошких невладиних организација у локалној заједници .

 **НВО Организација бораца НОР-а 1941 - 1945 (ОБНОР) Беране** реализовала је Програм рада у 2015 . години назива „Подсјећање и обиљежавање значајних датума из НОР-а . Пројекат је подржан са 1329,60€ . Програм рада је реализован кроз посјете спомен обиљежјима и обиљежаванје значајних датума из периода НОБ-а и социјалистичке револуције .

 **НВО “Корак наде”** са пројектом назива „Унапређење услова живота дјеце са потешкоћама у развоју кроз обезбјеђивање стручне помоћи „ подржан је износом од 1.320,00 € . Циљ пројекта је био да се обезбиједи разноврсност , виши ниво и квалитет услуга у области социјалне и дјечије заштите кроз ангажовање и рад медицинских радника , професора физичког васпитања и психолога у непосредном раду са дјецом и омладином са тешкоћама у развоју у трајању од три мјесеца. Пројекат је обухватио медицински , рехабилитациони и здравствени третман 18 дјеце са посебним потребама. Такође, пројектом је било ангажовано стручно лице за реализацију говорне и окупационе терапије дјеце са тешкоћама у развоју . Пројекат је реализован у сарадњи са ЈУ „Дневни центар за дјецу са посебним потребама“ и ЈУ Основна школа „ Вук Караџић“ у Беранама и ЈУ Дом здравља у Беранама .

 **Културно умјетничко друштво “Коло”** . Пројекат „Васојевићка свадба ,“ финансиран је износом од 1.820,00 € за реализацију програмских активности : Набавка народне ношње и израда кореографије и сценског наступа „ Васојевићка свадба“ . Реализацијом пројекта обогаћен је сценски наступ КУД Коло и афирмација културних садржаја и обичаја народа васојевићког краја . Реализацијом пројекта дат је допринос његовању фолклорне традиције и развоју музичке културе са чувањем од заборава изворне народне пјесме васојевићког краја кроз набавку костима , осмишљавању и извођењу кореографије „Васојевићка свадба“ у Беранама . 04.07.2015. године одржана је смотра фолклора КУД-а „Коло“ назива „ Игром и пјесмом кроз Васојевиће“ гдје је презентовано стваралаштво овог друштва у Беранама.

 **НВО Удружење бораца НОР-а и антифашиста Беране.** Комисија је опредијелила 1.370,00€ којим је финансирала активности из Програм рада у 2015 години. Програм рада назива „Очување традиције НОР-а и других ослободилашких ратова „ садржан је у активностима посјета спомен обиљежја на простору наше општине и обиљежавању значајних датума из блиске прошлости .

 **НВО „Дјеца- Енфант“** Пројекат овог невладиног удружења, назива „Млади Роми и Египћани у локалном медију Радио Беране“ је подржан са износом од 1.160,00€ . Програм је подразумијевао тромјесечну обуку представника РЕ популације за рад у локалним електронским медијима и припреми и реализацији емисије на ромском језику у трајању од 30 минути. Обуком је креиран основни механизам континуираног информисања о друштвеном, културном и политичком животу у локалној заједници . У реализацији програма били су укључени представници локалног радио-дифузног сервиса „Радио Беране“ , Јавна установа Основна школа „Радомир Митровић“ и Јавна установа „Вукашин Радуновић „. Пројектом су обучена три Рома за рад у програму на ромском језику .

 **НВО Организација слијепих за Беране, Андријевицу, Плав и Рожаје**. За реализацију програма рада у 2015-ој години, Комисија је опредијелила износ од 2.000,00€ . Током извјештајног периода реализоване су сљедеће активности : на одмор и рехабилитацију у установе упућено је 20 слијепих лица и њихових пратилаца ; двоје слијепе дјеце усмјерено је на инклузивно образовање и васпитање у редовне предшколске и специјалне школске установе у Подгорици; регистровано је 11 нових чланова са потпуним оштећењем вида ; успостављена је база података о чланству са здравственом и социјалном анамнезом;пружена је једнократна помоћ за 12 најугроженијих слијепих лица ; извршена је набавка и дистрибуција намирница за 30 породица слијепих лица са подручја наше општине; обезбијеђена је помоћ у лијечењу једног лица у медицинској установи у Београду ( пружена новчана помоћ пратиоцу); обезбијеђена су помагала за за 5 слијепих лица ( апарат за притисак са говорним програмом , говорни толомјер и бијели штап); подијељено је 30 новогодишњих поклон пакетића за слијпу дјецу и дјецу слијепих родитеља . Обезбијеђен је школски прибор – 35 комплета за дјецу слијепих родитеља ; организован је Регионални шаховски турнир за слијепа и слабовида лица . Једно слијепо лице је обучено за рад у диспечерском центру; организована је културно забавна манифестација поводом обиљежевања међународног дана слијепих и слабовидих ; организован је концерт музичког оркестра Савеза слијепих Црне Горе у сарадњи са општином Беране и параолимпијским комитетом Црне Горе .

 **НВО Организација глувих и наглувих за општине Беране, Рожаје,Плав и Андријевицу** . Програм рада у 2015 години назива „Унаприједимо положај глувих и наглувих особа у Беранама „ суфинансиран је износом од 2.000,00€ . У извјештајном периоду реализоване су следеће активности : извршена је набавка слушних апарата за 3 лица . Набављене су и дистрибуиране 1.500 батерија за глува лица која користе слушни апарат; на одмор у Добрим Водама упућено је 10 глувих лица , пружено је 50 једнократних помоћи социјално угроженим глувим лицима , набављено је и дистрибуирано 5 техничких помагала за глува лица; упућено је на школовање у Центар за глува и наглува лица у Котору двоје дјеце, обезбијеђен је тумач гестовног говора за потребе глувих и наглувих лица у Беранама; спроведене су спортске , културне и друге активности чланства током године .

 Предсједник комисије

 Ранко Ђукић